gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7195, del 20-01-2014 (2014/353)

Informació pública de la memòria justificativa de la bandera.
-------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/353


Organisme emissor
:   Ajuntament de Beniflá

Tipus de document
:   Anunci

Informació pública de la memòria justificativa de la bandera. [2014/353]  
Este Ajuntament, per Acord del Ple municipal de data 12 de desembre de 2013, va aprovar la memòria històrica justificativa que conté el dibuix-projecte de la nova bandera que es pretén adoptar en este municipi.  
L'expedient queda sotmés a informació pública per un termini d'un mes, a comptar de l'endemà de publicació del present anunci en el Diari Oficial de la Comunitat Valenciana i en el tauler d'anuncis; al llarg d'este termini, els interessats podran presentar les al·legacions que estimen oportunes.   
  
Beniflà, 13 de desembre de 2013.- L'alcalde: David Ribas Gasent.
Diari Oficial de la Generalitat Valenciana


Sumari del DOGV 7213, del 13-02-2014 (2014/1147)

Notificació de la sentència dictada en el procediment ordinari número 224/2010.
-------------------------------------------------------------------------------

### Dades del document

Número de DOGV
:   7213

Data del DOGV
:   13-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1147


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 224/2010. [2014/1147]  
Procediment ordinari 000224/2010-R  
De: Soraya Rodríguez Sánchez i Jesús Miguel Álvarez.   
Procuradora: Carmen Tolosa Parra.  
Contra: Servicon Levante, SL, i Banco Mare Nostrum, SA.   
Domicili: carrer Estambul, 84, San Pedro del Pinatar, i carrer Gran Vía Salzillo, 23, Múrcia.  
Procurador: Francisco L. Esquer Montoya.  
María Llanos Cejudo Podio, secretària judicial del Jutjat de Primera Instància número 1 d'Orihuela, faig saber que en este procediment ordinari, seguit a instàncies de Soraya Rodríguez Sánchez i Jesús Miguel Álvarez contra Servicon Levante, SL, i Banco Mare Nostrum, SA, s'ha dictat la sentència que, literalment, diu així:  
  
«Dispositiva  
Desestime la demanda interposada per la representació processal de Jesús Miguel Álvarez i Soraya Rodríguez Sánchez contra l'entitat Servicon Levante, SL, i l'entitat Caja de Ahorros de Murcia (actualment Banco Mare Nostrum, SA) i declare no haver-hi lloc a les accions exercitades per la part actora d'este procediment, i s'absolen les entitats demandades de les pretensions deduïdes en contra seua.  
  
S'imposen les costes processals a la part actora.  
Contra esta resolució, que serà notificada a les parts, es pot interposar un recurs d'apel·lació en els termes establits en els articles 455 i següents de la Llei d'Enjudiciament Civil, açò és, en el termini de 20 dies comptats des de l'endemà de la notificació d'esta resolució.  
  
Expediu una testimoniança d'esta sentència perquè s'unisca a les actuacions corresponents i incloeu l'original en este llibre.  
Així esta és la meua sentència, jutjada definitivament en primera instància, la pronuncie, mane i firme, Jesús Sánchez Ruiz, magistrat jutge del Jutjat de Primera Instància número 1 d'Orihuela i partit judicial.»  
  
I atés que el demandat, Servicon Levante, SL, es troba en parador desconegut, expedisc este edicte a fi que li valga de notificació de forma deguda.  
  
Orihuela, 7 de febrer de 2014.- La secretària judicial: María Llanos Cejudo Podio.
Diari Oficial de la Generalitat Valenciana


Sumari del DOGV 7260, del 24-04-2014 (2014/3510)

Notificació de la interlocutòria dictada en el procediment d'exequàtur número 1750/2013.
----------------------------------------------------------------------------------------

### Dades del document

Número de DOGV
:   7260

Data del DOGV
:   24-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3510


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'exequàtur número 1750/2013. [2014/3510]  
Pedro Moya Donate, secretari del Jutjat de Primera Instància número 7, de Castelló de la Plana, fa saber que en el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
En atenció al que s'ha exposat, José Luis Conde-Pumpido García, magistrat jutge de Primera Instància número 7, de Castelló de la Plana, disposa:  
Reconéixer l'eficàcia a Espanya de la sentència de divorci de José Montis Abreu i Marina Ángeles Fernández Suárez, dictada pel 5t Jutjat de Primera Instància del Districte Judicial de San Cristóbal (República Dominicana), de 6 de febrer de 2003, en el procediment civil número 91870980181.  
Notifiqueu esta resolució a les parts i al ministeri fiscal, fent-los saber que, en contra, no s'hi pot interposar cap recurs.  
Una vegada ferma esta interlocutòria, remeteu-ne un exhort al Registre Civil Central a fi que anoten la sentència estrangera i la present interlocutòria al marge de la inscripció de matrimoni dels litigants.  
Esta és la interlocutòria que ordene i firme».  
  
Atés que es desconeix el domicili o residència actuals de la part demandada, per interlocutòria de 7 d'abril de 2014, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de l'interlocutòria a la part demandada, José Montis Abreu.  
  
Castelló de la Plana, 7 d'abril de 2014.- El secretari judicial: Pedro Moya Donate.
Diari Oficial de la Generalitat Valenciana


Sumari del DOGV 7283, del 28-05-2014 (2014/4733)

Notificació per compareixença de la resolució del director general de Producció Agrària i Ramaderia sobre l'ajuda a l'agricultura ecològica campanya 2012. Expedient número 2012GSIV0909498 i altres.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4733


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació per compareixença de la resolució del director general de Producció Agrària i Ramaderia sobre l'ajuda a l'agricultura ecològica campanya 2012. Expedient número 2012GSIV0909498 i altres. [2014/4733]  
En virtut del que establix l'article 59 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, de 26 de novembre, s'ha intentat la notificació a l'interessat o als seus representants, per dos vegades, sense que esta s'haja pogut realitzar per causes no imputables a esta Administració, es publica el present anunci pel qual se cita els interessats o els representants que s'indiquen en l'annex I per a ser notificats per compareixença de les resolucions del director general de Producció Agrària i Ramaderia sobre l'ajuda a l'agricultura ecològica.  
  
Els interessats o els seus representants hauran de comparéixer des de el 20 de maig fins 20 de juny de 2014, en horari de 09.00 a 14.00 hores, a la Conselleria de Presidència i Agricultura, Pesca, Alimentació i Aigua, situada en Castán Tobeñas, 77, edifici B3.  
Si transcorregut el dit termini no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
  
València, 20 maig de 2014.- La cap del Servici de Pagaments Directes i Sol·licitud Única: Noelia Garrigós Pérez.  
  
  
ANNEX I  
  
Expedient Nom i cognoms Població  
2012GSIV0909498 Enrique Pedrola Cubells Llíria  
2012GSIVST06708 Luis Saul Beltrán Pardo Venta del Moro  
2012GSIVST09982 Nabeel Faiz Guijar València  
2012GSIVST05856 Salvador Andrés Sales València  
2012GSIV1901401 José Antonio Ferri Simarro Alacant  
2012GSIV1500053 María de los Llanos García Guaita Utiel  
2012GSIV1500867 Julián García Hernández Utiel  
2012GSIV1909947 Mauro Matarredona Alcoi  
2012GSIVST05853 Julián Enrique Sarrión Martínez Requena
Diari Oficial de la Generalitat Valenciana


Sumari del DOGV 7382, del 16-10-2014 (2014/9298)

Informació pública del projecte de reparcel·lació voluntària de la unitat d'actuació Darrere Bar Colón del sòl urbà.
--------------------------------------------------------------------------------------------------------------------

### Dades del document

Número de DOGV
:   7382

Data del DOGV
:   16-10-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/9298


Data del document
:   01-10-2014

Organisme emissor
:   Ajuntament d'Almenara

Tipus de document
:   Anunci

Descriptors 

:   * Almenara
    * pla d'urbanisme
    * administració local

Informació pública del projecte de reparcel·lació voluntària de la unitat d'actuació Darrere Bar Colón del sòl urbà. [2014/9298]  
Per acord de la Junta de Govern Local, en sessió ordinària celebrada el 8 de setembre de 2014, se sotmet a informació pública, pel termini d'un mes, el projecte de reparcel·lació voluntària de la unitat d'actuació Darrere Bar Colón del sòl urbà d'Almenara, amb la finalitat que els interessats puguen presentar les al·legacions o objeccions que estimen pertinents, de conformitat amb l'article 179 de la Llei 16/2005, de 30 de desembre, de la Generalitat, Urbanística Valenciana.  
  
  
Almenara, 1 d'octubre de 2014.- L'alcalde: Vicente Gil Olmedo.
Diari Oficial de la Generalitat Valenciana


Sumari del DOGV 7223, del 27-02-2014 (2014/1557)

Notificació de la sentència dictada en el procediment ordinari número 645/2008.
-------------------------------------------------------------------------------

### Dades del document

Número de DOGV
:   7223

Data del DOGV
:   27-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1557


Organisme emissor
:   Jutjat de Primera Instància Número 2 d'Alzira

Tipus de document
:   Edicte

Notificació de la sentència dictada en el procediment ordinari número 645/2008. [2014/1557]  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 000005/2014  
Jutgessa que la dicta: M.ª Teresa Orquín Segura.  
Lloc: Alzira.  
Data: 29 de gener de 2014.  
Part demandant: Astral Pool España, SAU.  
Procuradora: Sara Blanco Lleti.  
Part demandada: Marina Grup Encofrados Integrales, SL.  
Vistos els preceptes legals citats, concordants i la resta de general i pertinent aplicació.  
  
Dispositiva  
Que estime la demanda formulada per la procuradora dels tribunals senyora Blanco Lleti, en nom i representació d'Astral Pool España, SAU, contra Marina Grup Encofrados Integrales, SL, i, en conseqüència, condemne la demandada que abone a la mercantil actora la quantitat de vint-i-set mil cent cinquanta-sis euros amb quaranta-nou cèntims de principal (27.156,49 ?), més la suma de 2.353,21 euros, corresponents als interessos de la Llei 3/2004, de Mesures de Lluita contra la Morositat en Operacions Comercials, fins a la interposició de la demanda en juliol de 2008, així com els interessos de la Llei 3/2004, del principal degut des de la interposició de la demanda fins al seu efectiu pagament, amb imposició de les costes processals a la mercantil demandada.  
  
Notifiqueu la present resolució a les parts i feu-los saber que pot interposar-s'hi en contra recurs d'apel·lació, a interposar d'acord amb el que disposa la nova redacció de l'article 455 en relació a l'article 458 de la Llei d'Enjudiciament Civil.  
Esta és la meua sentència, que pronuncie, mane i firme.»  
  
Publicació  
Llegida i publicada va ser l'anterior sentència per la jutgessa que la subscriu estant celebrant audiència publica en el dia de la seua data. En done fe.»  
  
Atés que es desconeix el domicili o residència actuals de la part demandada, per diligència d'ordenació de 21 de febrer de 2014, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a la part demandada, Marina Grup Encofrados Integrales, SL.  
  
Alzira, 21 de febrer de 2014.- El secretari judicial: Ferran Puchades Vila.
Diari Oficial de la Generalitat Valenciana


Sumari del DOGV 7323, del 23-07-2014 (2014/6960)

Notificació de resolucions en matèria d'asssociacions. Expedient número ASMOD/03/2013/0143.
-------------------------------------------------------------------------------------------

### Dades del document

Número de DOGV
:   7323

Data del DOGV
:   23-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6960


Organisme emissor
:   Conselleria de Governació i Justícia

Tipus de document
:   Anunci

Notificació de resolucions en matèria d'asssociacions. Expedient número ASMOD/03/2013/0143. [2014/6960]  
De conformitat amb el que disposen els articles 59,5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública notificació en extracte de les resolucions de desistiment de sol·licitud d'inscripció dels expedients que s'indiquen, instruïts per la Conselleria de Governació i Justícia, a les persones interessades que a continuació s'indiquen ja que, després d'haver-se intentat la notificació a l'últim domicili conegut, no s'ha pogut practicar.  
Perquè les persones interessades puguen tindre coneixement íntegre de l'acte i en quede constància podran comparéixer, en el termini de 10 dies, des de la publicació d'este anunci, en la seu de la Direcció Territorial de la Conselleria de Governació i Justícia d'Alacant, Registre d'Associacions, situada en la rambla de Méndez Núñez, 41, tercera planta, d'Alacant, de 09.00 a 14.30 hores.  
  
Expedient número: ASMOD/03/2013/0143.  
Persona interessada: M.ª José Clemente Bover.  
Últim domicili conegut: avinguda del País Valencià, 237, 03152 Benissa.  
Resolució de 27 de març de 2014, de la Direcció General de Justícia, en la qual s'adopta l'acord següent: desistiment i arxivament de la sol·licitud d'inscripció de l'entitat Assoc. Rotary Club de Benissa en el Registre d'Associacions de la Comunitat Valenciana.  
  
Contra la present resolució, que posa fi a la via administrativa, pot interposar-se recurs potestatiu de reposició, en el termini d'un mes, a comptar de l'endemà de la seua notificació, d'acord amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació, de conformitat amb el que establixen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que els interessats puguen instar qualsevol altra via que estimen convenient.  
  
Alacant, 21 de juliol de 2014. La directora territorial de Governació i Justícia: Araceli Martínez Márquez.
Diari Oficial de la Generalitat Valenciana


Sumari del DOGV 7380, del 14-10-2014 (2014/9134)

RESOLUCIÓ de 29 de setembre de 2014, de la directora general d'Integració, Inclusió Social i Cooperació, per la qual es publiquen les subvencions concedides l'any 2014 en matèria de servicis socials.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7380

Data del DOGV
:   14-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9134


Data del document
:   29-09-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de setembre de 2014, de la directora general d'Integració, Inclusió Social i Cooperació, per la qual es publiquen les subvencions concedides l'any 2014 en matèria de servicis socials. [2014/9134]  
En compliment del que disposa la Llei 38/2003, de 17 de novembre, General de Subvencions, que en l'article 18 establix que els òrgans administratius concedents publicaran en el diari oficial corresponent les subvencions concedides, amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció, i en virtut de la Resolució de 27 de febrer de 2009 (DOCV 5967, 04.03.2009), del conseller de Benestar Social, sobre delegació de l'exercici de competències en determinats òrgans de la conselleria, resolc:  
  
  
Primer  
Donar publicitat a les subvencions concedides després de la convocatòria establida en l'Orde 27/2013, de la Conselleria de Benestar Social, per la qual es regulen i es convoquen ajudes en matèria de servicis socials, per a l'any 2014 (DOCV 7186, 07.01.2014) amb càrrec al programa pressupostari 313.10, Servicis Socials, i línies de subvenció T1331, «Integració social poble gitano», i T1827, «Programes d'acció comunitària», relacionades en els annexos I i II.  
  
València, 29 de setembre de 2014.- La directora general d'Integració, Inclusió Social i Cooperació: Herminia Palomar Pérez.
Diari Oficial de la Generalitat Valenciana


Sumari del DOGV 7354, del 05-09-2014 (2014/8002)

Notificació d'acord d'iniciació. Expedient sancionador número D-315/2014.
-------------------------------------------------------------------------

### Dades del document

Número de DOGV
:   7354

Data del DOGV
:   05-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8002


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-315/2014. [2014/8002]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que, després d'haver-se intentat la notificació en l'últim domicili conegut, no s'ha pogut practicar.  
Expedient número: D-315/2014.  
Entitat o persona interessada: Siviu Manole.  
Últim domicili conegut: carrer Alfredo Marquerie, número 17, 4t, 03077 Elx, Alacant.  
Assumpte: acord d'iniciació d'expedient sancionador dictat pel director territorial el 10 de juny de 2014.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer Churruca, número 29, 03096 Alacant, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.  
Si després d'haver transcorregut el termini esmentat no ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix a aportar les al·legacions que estime convenients en la seua defensa, o, si és el cas, a interposar recurs; tot això dins del termini legalment establit. Transcorregut el termini sense haver-ne fet ús, es dictarà la corresponent resolució.  
  
Alacant, 7 d'agost de 2014.- El director territorial d'Alacant: Francisco Javier Sogorb Guerra.
Diari Oficial de la Generalitat Valenciana


Sumari del DOGV 7268, del 07-05-2014 (2014/3785)

Notificació de la sentència dictada en el juí verbal número 629/2013.
---------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3785


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el juí verbal número 629/2013. [2014/3785]  
Juí verbal 629/2013  
De: Empresa Mixta Valenciana de Aguas, SA, (Emivasa).  
Procuradora: M. Gloria Benlloch Soriano.  
Contra: Antonio Arcis Ojeda.  
En este procediment de juí verbal número 629/2013, seguit a instàncies de l'Empresa Mixta Valenciana de Aguas, SA, (Emivasa), contra Antonio Arcis Ojeda, s'ha dictat sentència la dispositiva literal de la qual és la següent:  
  
«Dispositiva  
Estime la demanada interposada per l'Empresa Mixta Valenciana de Aguas, SA, contra Antonio Arcis Ojeda, i declare resolt el contracte d'abonament al subministrament i manteniment del comptador objecte de litigi, i que s'adopten les mesures necessàries per al cessament del subministrament, autoritzant inclús a l'actora, si fóra necessari, a entrar en l'immoble on es troba instal'lat el comptador per a poder interceptar el pas de l'aigua degudament i, a eixos sols efectes, condemne la part demandada al pagament de 2.184,74 euros en concepte d'indemnització de danys i perjuís per incompliment; al pagament de les factures que es meriten des de la data d'esta resolució fins a l'efectivitat de la sentència, i al pagament de les costes.  
Contra esta resolució no pot interposar-se recurs d'apel'lació, de conformitat amb el que disposa l'article 455.1 de la Llei d'Enjudiciament Civil, en la seua redacció donada per la Llei 37/2011, de 10 d'octubre, de Mesures d'Agilització Processal.  
Esta és la meua sentència, que pronuncie, mane i firme».  
  
I atés que el demandat, Antonio Arcis Ojeda, es troba en parador desconegut, s'expedix este edicte per a la seua publicació en el Diari Oficial de la Comunitat Valenciana, a fi que valga de notificació de forma deguda al demandat, de conformitat amb el que disposa l'article 497.2 de la Llei d'Enjudiciament Civil.  
  
València, 21 de gener de 2014.- La secretària judicial: M. del Pilar Ferrando Mansanet.